PATVIRTINTA

Klaipėdos r. Dovilų pagrindinės mokyklos direktoriaus

2019 m. rugpjūčio 31 d.

įsakymu Nr. V1-24

**KLAIPĖDOS R. DOVILŲ PAGRINDINĖS MOKYKLOS 2019–2020 M. M. VEIKLOS PLANAS**

**I. TIKSLAI, UŽDAVINIAI, PRIORITETAI**

**Veiklos tikslai:**

1. Mokyklos kultūros formavimas;
2. Nuoseklus, efektyvus ugdymo tobulinimas;
3. Modernios, mokymą skatinančios, saugios ir sveikos aplinkos kūrimas.

**Veiklos uždaviniai**:

1. Kokybiškos vadybos kultūros formavimas, mokyklos tradicijų puoselėjimas, bendradarbiavimas su šalies ir užsienio ugdymo institucijomis, pilietinio sąmoningumo, atsakomybės ir tolerancijos ugdymas;
2. Efektyvios mokyklos pagrindų kūrimas; pamokos vadybos, mokinių individualios pažangos ir pasiekimų vertinimo ir įsivertinimo tobulinimas; mokytojų, tėvų, klasių vadovų, pagalbos mokiniui specialistų bendradarbiavimo, teikiant pagalbą mokiniams stiprinimas ir gerosios patirties sklaidos skatinimas;
3. Neformaliojo vaikų švietimo veiklos, orientuotos į mokinių kompetencijų ugdymą, plėtojimas, projektinės veiklos skatinimas, užtikrinant saugią ir sveiką aplinką, mokyklos edukacinių aplinkų kūrimas ir plėtojimas; savivaldos institucijų veiklos tobulinimas.

**Prioritetai:**

1. Efektyvios mokyklos pagrindų formavimas ir nuoseklus ugdymo tobulinimas.
2. Nuoseklus ir kryptingas mokytojų kvalifikacijos tobulinimas, bendradarbiavimas ir gerosios patirties sklaidos skatinimas.
3. Motyvuojančios mokymosi aplinkos kūrimas.

**2019–2020 m. m. veiklos tikslas:**

Mokyklos ugdomajame darbe formuoti asmenybę: sudaryti sąlygas atsiskleisti jos individualybei, mokyti vaikus gyventi informacinėje visuomenėje, suteikti žinių ir mokėjimų, reikalingų konstruktyviai savo krašto kultūrinei, visuomeninei, politinei bei mokslinei veiklai, puoselėti siekimą saviraiškai ir kūrybai, sukurti saugią ir sveiką aplinką, formuoti teigiamą mokymosi motyvaciją, siekti, kad kiekvienas mokinys patirtų mokymosi sėkmę, skiepyti vertybių hierarchiją.

**2018—2019 m. m. veiklos analizė:**

**Mokyklos situacija**. 2018–2019 m. m. siekėme demokratiškesnių tarpusavio santykių, orientuotų į prigimtinių galių atskleidimą, doro, laisvo ir atsakingo už savo poelgius žmogaus ugdymą. Teikėme visapusišką pagalbą gabiems, spragų turintiems ir specialiųjų poreikių turintiems mokiniams. Daug dėmesio skyrėme mokinio individualios pažangos, pasiekimų vertinimui ir įsivertinimui, rašto kultūros tobulinimui per visų dalykų pamokas, visi mokiniai turėjo galimybę dalyvauti dailyraščio ir meninio skaitymo konkursuose, savo darbus eksponuoti parodose, atlikome pradinių klasių skaitymo įgūdžių analizę, kvietėmės į pagalbą mokinių tėvus. Į mokomuosius dalykus ir neformaliojo švietimo užsiėmimus integravome pradinio ir pagrindinio ugdymo etninės kultūros, sveikatos ugdymo, alkoholio ir tabako bei kitų psichiką veikiančių medžiagų vartojimo, rengimo šeimai ir lytiškumo, patyčių prevencijos programas. Siekėme, kad būtų tinkamas perimamumas tarp priešmokyklinio ir pradinio ugdymo pakopų organizuojant metodinę veiklą ir kitas bendradarbiavimo formas. Mokiniai dalyvavo savivaldybės, rajono, šalies organizuojamuose renginiuose: olimpiadose, konkursuose, sporto renginiuose. Dalyvavome NEC įgyvendinamame projekte „Diagnostinių ir standartizuotų mokinių pasiekimų vertinimo ir įsivertinimo įrankių panaudojimas bendrojo lavinimo mokyklų 2,4,6 klasėse ir bandomasis elektroninis NMPP 8 klasėje“. Mokyklos ugdomajame darbe stengėmės sudaryti palankias sąlygas individualybei atsiskleisti, mokėme vaikus gyventi informacinėje visuomenėje, pamokas organizavome netradicinėse erdvėse, suteikėme žinių ir mokėjimų, reikalingų konstruktyviai savo krašto kultūrinei, visuomeninei, politinei bei mokslinei veiklai, puoselėjome siekimą saviraiškai ir kūrybai. Mokykloje be ugdomosios veiklos, daug dėmesio buvo skiriama socialinei – pilietinei, ekonominei, kultūrinei aplinkai gerinti, individualių mokinio savybių atskleidimui, pažinimui, teigiamai mokinių mokymosi motyvacijai, pasitikėjimo formavimui, tarpusavio bendradarbiavimui, savanorystės skatinimui talkinant specialiųjų ugdymosi poreikių turintiems mokiniams, dalyvavimui savivaldoje.

Numatytos ir beveik visos įgyvendintos veiklos uždavinių priemonės efektyviam mokyklos pagrindų kūrimui, mokymo(si) sąlygų, aplinkos gerinimui ir modernizavimui, bendradarbiavimo strategijų ir principų taikymui, ugdant pedagoginį, pilietinį sąmoningumą, atsakomybę, toleranciją, kuriant sveiką ir saugią aplinką.

2018—2019 m. m. rugsėjo 1 d. mokėsi 210 mokinių. Mokslo metus baigė 210 mokinių. Per mokslo metus į mokyklą atvyko 5, išvyko penki mokiniai. Jie buvo ugdomi pagal Bendrąsias pradinio, pagrindinio, pritaikytas ir individualizuotas pradinio ir pagrindinio ugdymo programas.

**2018—2019 m. m. ugdymo rezultatai**: teigiamais visų dalykų įvertinimais mokslo metus baigė **95 proc**. visų besimokančių 1–10 klasių mokinių, aukštesniuoju lygiu mokosi 12 (6 proc.), pagrindiniu lygiu –68 (32 proc.), patenkinamu lygiu –121 (58 proc.), 8 (3,8 proc.) mokiniai mokslo metus baigė žemesniuoju lygiu ( 6 mokiniai po papildomojo darbo perkelti į aukštesnę klasę su vienu ar dviem neigiamais įvertinimais ir 2 mokiniai palikti kartoti 2 ir 9 klasės ugdymo programos). Pagal **pradinio ugdymo programą** mokslo metus pradėjo 110 ir baigė 111 mokinių, jų pažangumas **99** proc. Pradinį išsilavinimą įgijo 21 ketvirtos klasės mokinys (100 proc.). **Pagrindinio ugdymo pirmąją dalį** baigė 19 mokinių (100 proc.) ir 11 iš jų tęsia mokslą gimnazijose. **Pagrindinį išsilavinimą įgijo** 9 mokiniai (100 proc.). **PUPP** dalyvavo 9 mokiniai. Lietuvių kalbos įvertinimo vidurkis 4,33 balo, matematikos įvertinimo vidurkis 5.33 balo. Aštuoni mokiniai tęsia mokslą profesinėse mokyklose, viena – mokosi Gargždų „Vaivorykštės“ gimnazijoje.

Bendras mokyklos mokinių lankomumas pagerėjo 13 proc. – 75 proc. Per mokslo metus mokyklos mokiniai dėl įvairių priežasčių praleido 9450 pamokų (po 45 pamokas kiekvienam). Iš jų dėl ligos – 5908 pamokos (kiekvienam po 28 pamokas), dėl kitų priežasčių 1743 pamokos ( kiekvienam po 8 pamokas), nepateisintos arba praleistos be priežasties -1772 pamokos (kiekvienam po 8 pamokas). Per mokslo metus nė vienos pamokos nepraleido 11 (1-4 kl.- penki ir viena 6 klasė) mokinių.

Neformaliajam švietimui 2018—2019 m. m. buvo skirtos 25 valandos. Įvairiuose neformaliojo švietimo užsiėmimuose (13) mokykloje dalyvavo 105 mokiniai (49 proc.), 66 mokiniai (31 proc.) rinkosi kitas neformaliojo švietimo įstaigas (laisvalaikio centras, Dovilų etninės kultūros centras, sporto, muzikos ir kt. mokyklos). 19 papildomų valandų buvo skirta įvairiems mokinių ugdymo(si) poreikiams tenkinti. 160 mokinių rinkosi gilinti dalyko žinias, likviduoti mokymosi spragas, ruoštis olimpiadoms, konkursams, sportiniams renginiams. Mokykla dalyvavo ir dalyvauja projektuose, konkursuose, olimpiadose, konferencijose. Kiekvienais metais dalyvaujame pilietinėje iniciatyvoje „Atmintis gyva, nes liudija“, dešimtą kartą tarptautiniame projekte ŠMT „Šiaurės šalių bibliotekų savaitė“. 2018 m. pavasarį vykdyto audito metu mokykla dokumentais ir esama padėtimi patvirtino, kad laikosi Olweus programos standarto reikalavimų, ir yra pripažįstama **OLWEUS mokykla ketvirtą kart**ą. OPKUS vykdymą tęsiame iki 2020 m. vasaros. 2017 m pavasarį mokykla pripažinta sveikatą stiprinančia mokykla ir 2017–2022 esame numatę eilę priemonių skatinančių sveiką ir saugią aplinką mokiniams ir visai bendruomenei. Dalinomės gerąja patirtimi dalyvaudami respublikiniame forume „Skrydis į sveikatą“ rengėme pranešimus ir paruošėme stendą „Aš noriu, turiu ir galiu būti sveikas“, kuriame sudėjome įvairias mokinių sveikos gyvensenos akimirkas. Daug dėmesio skiriame specialiųjų ugdymo(si) poreikių turintiems mokiniams ir 2019 m. pavasarį mokyklos direktorius A. Grimalis ir specialioji pedagogė S. Venckienė dalinosi gerąja patirtimi baigiamojoje metodinėje konferencijoje „Mokykla visiems“ Vilniuje. Kovo mėn. dalinomės gerąja patirtimi su Šilutės r. Vilkyčių mokyklos ir Klaipėdos m. S. Dacho progimnazijos pedagogais. Balandžio mėn. organizavome diskusiją „Įtraukus ugdymas: samprata ir praktika, klausimai ir sprendimai“ su Jungtinių tautų neįgaliųjų teisių komiteto vicepirmininku, profesoriumi J. Ruškumi ir kvietėme dalyvauti Klaipėdos r. ir Klaipėdos miesto pedagogus.

 Kasmet **dalyvaujame** pilietinėje akcijoje „Darom 2019“. Mokinių istorijos viktorinoje „**Europrotai**“ 6–8 kl. mokiniai Ketvergiuose, 5–10 kl. mokinių komandų konkurse „**Protų kovos**“, skirtos Lietuvos nepriklausomybės dienai paminėti (mokytojai A. Šimkevičius, D. Vinciūnienė, R. Repšienė, R. Sabaliauskienė), Klaipėdos r. mokyklų **matematikos olimpiadoje** 8 kl. mokinė L. Kremerytė ir 6 kl. mokinys P Jekelaitis **II** vieta ( mokytoja L. Jurevičienė), 2–10 klasių 41 mokyklos mokinys dalyvavo **Matematikos kengūroje geriausių** rezultatų pasiekė 6 kl. mokinys P. Jekelaitis (195 vieta respublikoje. mokyt. L. Jurevičienė), Klaipėdos r. mokyklų 7-8 kl. mokinių konkurse **„Baitukas**“ mūsų mokyklos mokiniai užėmė **I vietą** (mokytoja D. Vinciūnienė), Klaipėdos r. bendrojo lavinimo mokyklų **diktanto** konkurse 5 kl. mokinė A. Lauraitytė užėmė **III vietą** (mokytoja D. Dromantė), Klaipėdos r. **Meninio skaitymo** konkurse 6 klasės mokinys V. Kontrimas užėmė **II** vietą (mokytoja A. Simanauskienė), Klaipėdos r. „Tramtatulis“ du 3 klasės mokiniai. Klaipėdos r. 6–8 kl. mokinių **geografijos olimpiadoje „Mano gaublys**“ aštuoni mokiniai (mokyt. R. Sabaliauskienė), Klaipėdos r. lietuvių liaudies konkurse „Seku seku pasaką“ septyni 1-4 klasių mokiniai. Klaipėdos r. Meninio skaitymo konkursas „**Gražiausi žodžiai Lietuvai**“ dalyvavo 3a klasės mokinys J. Kontrimas ir užėmė **II** vietą. **Gamtos mokslų olimpiadoje -** keturi mokiniai.

Daugiausiai laimėjimų pasiekėme sporte: Klaipėdos r. 2018-2019 m. m. pradinių klasių mokiniai iškovojo **II** vietą „**Sportiškiausios**“ mokyklos atrankoje ir 5-10 klasių mokiniai iškovojo **I** vietą „**Sportiškiausios**“ mokyklos atrankoje.

2,4,6 klasių mokiniai NMPP ir bandomajame elektroniniame NMPP 8 klasės mokiniai savo žinias ir gebėjimus galėjo pasitikrinti atlikdami diagnostinius ir standartizuotus testus. Antrokai – skaitymo (teksto suvokimo), rašymo (teksto kūrimo) ir matematikos. Ketvirtokai – skaitymo (teksto suvokimo), rašymo (teksto kūrimo), matematikos ir pasaulio pažinimo; šeštokai – skaitymo (teksto suvokimo), rašymo (teksto kūrimo), matematikos; aštuntokai – bandomajame elektroniniame matematikos ir gamtos mokslų NMPP. Taip pat buvo naudojami mokinių klausimynai skirti tiksliau ir visapusiškiau įvertinti ugdymo kokybę, klimatą, patyčių situaciją mokykloje. Diagnostiniai ir standartizuoti testai objektyviai atskleidė mokyklos silpnybes ir stiprybes, parodė tobulintinas sritis, leido mokyklai pasilyginti su bendrais rajono ir šalies pasiekimais. Mokiniai gali atlikti ar praleisti jam per sunkias užduotis taip parodydami realias savo žinias, gebėjimus ir pasiekimų lygį (nepatenkinamas, patenkinamas, pagrindinis ir aukštesnysis). Atlikus 2 klasių diagnostinių, standartizuotų testų ir klausimynų 4, 6 ir 8 klasių analizę, galime pasidžiaugti pakankamai gerais rezultatais, nes mūsų mokyklos mokinių žinios ir gebėjimai iš kai kurių dalykų pralenkia šalies mokinių pasiekimų rezultatus. Išanalizavę ataskaitas, analizes ir išskyrę privalumus bei trūkumus privalome tobulinti ugdymo kokybę, mokyklos klimatą, savijautą, mokyklos kultūrą ir patyčių situaciją. Metodinėse pradinių klasių ir dalykininkų grupėse planuodami veiklą naudosime vertinimo įrankius ir rezultatus. Daugiau dėmesio skirsime rašto kultūrai kiekvieno dalyko pamokose, sakinių struktūros tobulinimui, aukštesniesiems mąstymo gebėjimams, taikant loginio mąstymo užduotis. Rengsime planus kaip skatinti mokinius skaityti, daugiau pamokų skirsime gamtos mokslų tyrimams, fizikiniams reiškiniams, žinioms, jų supratimui ir taikymui. Klausimynuose 4, 6 ir 8 klasių mokiniai aiškiai išreiškė savo teigiamą poziciją apie mokyklos klimato ir kultūros rodiklius, patyčių situacijų sprendimo būdus, mokėjimo mokytis teigiamą vertinimą, gerą savijautą mokykloje.

 **Mokytojai.** 2018–2019 m. m. mokykloje dirbo 23 mokytojai ( 8 – nepagrindinėje darbovietėje ) ir 12 mokiniui pagalbos specialistų (spec. pedagogė, socialinė pedagogė, psichologė, logopedė, sveikatos priežiūros specialistė, bibliotekininkė, 4 mokytojų padėjėjos ir 2 pailgintos dienos grupės auklėtojos). Mokytojai, dirbantys su specialiųjų poreikių turinčiais mokiniais (įvairiapusių raidos, elgesio ir (ar) emocijų ir (arba) intelekto sutrikimą) nuolat konsultavosi su specialiąja pedagoge, logopede, socialine pedagoge bei mokyklos psichologe. Nuo 2018 m. pavasario pradinių klasių mokytojos dalyvauja Europos Sąjungos fondų investicijų veiksmų programos projekte „Atvirkščia pamoka - mokinio sėkmei“ mokytojos dalyvauja mokymuose, praktiniuose užsiėmimuose, konsultacijose, reflektuoja siekiant ugdymo kokybės pamokose, rengia užduotis mokiniams aukštesniojo mąstymo gebėjimams ugdyti ir per metodinius pasitarimus dalinasi gerąja patirtimi su dalykų mokytojais.

Visi pedagogai turi aukštąjį universitetinį išsilavinimą ir kvalifikaciją, atitinkančią dėstomą dalyką. Pedagogai atsižvelgdami į mokyklos keliamus tikslus, prioritetus, daug dėmesio skyrė mokymo(si) kokybei gerinti, vadybai pamokoje: mokymo(si) nuostatoms ir būdams (dėmesys kiekvie- nam mokiniui ir jo individualiai pažangai), praktinių žinių taikymui, mokytojo ir mokinio dialogui, išmokimo stebėjimui, namų darbų tikslingumui, jų individualizavimui ir diferencijavimui; raštingumo įgūdžių tobulinimui per visų dalykų pamokas (skaitymo, rašto kultūros, IT panaudojimo galimybėms); mokinių ir tėvų (globėjų, rūpintojų) atsakomybei už mokymąsi, mokymo(si ) pasiekimams, vertinimui ir įsivertinimui, mokymui(si) bendradarbiaujant. Stengėmės kurti sveiką ir saugią aplinką, daug dėmesio skyrėme OLWEUS patyčių prevencinės programos OPKUS įgyvendinimui, rengėme pokalbius klasių valandėlių metu, paskaitas apie sveiką ir saugią aplinką, lytiškumo ir sveikos gyvensenos klausimais. Skatinome savanorystę dalyvaudami įvairiose akcijose, vykdydami 5–10 kl. mokinių socialinę – pilietinę veiklą (apleistų kapinių tvarkymas, pagalba pailgintos dienos grupėje, l/d „Kregždutė“). Per mokslo metus kiekvienas mokytojas vidutiniškai lankėsi 6 dienas, mokinio pagalbos specialistai 9 dienas kvalifikacijos kėlimo seminaruose, kursuose, mokymuose ir vykdė sklaidą metodinių pasitarimų metu su kolegomis, įgytas kompetencijas taikė ugdymo procese, lankėsi bei dalyvavo parodose, pamokas vedė netradicinėse erdvėse, vertino žemesnę patirtį turinčių pedagogų praktinę bei metodinę veiklą, organizavo seminarus, mokymus, konsultacijas kolegoms mokykloje, darželyje.

Ritmingą, nuoseklų darbą lėmė susitelkimas, pasiskirstymas darbo sferomis, darbo grupėmis, savivaldos institucijomis. Su **Mokyklos taryba** buvo derinamas ugdymo planas, mokytojų darbo krūviai, mokyklos strateginis planas 2015-2019 m.

**Mokytojų taryba** sprendė ugdymo proceso organizavimą, ugdymo plano įgyvendinimo ir pamokų paskirstymo klausimus. **Metodinės grupės** padėjo spręsti metodines pagalbos problemas, padėjo organizuoti ir įgyvendinti metodinę veiklą, skatino įvairius ugdymo proceso pokyčius, dalijosi gerąja patirtimi, rengė įvairių veiklų ir ugdymo programas, atsižvelgdamos į mokyklos strateginį planą, mokyklos keliamus veiklos tikslus ir uždavinius, laikėsi prieš patyčias nukreiptų principų, atitinkančių OLWEUS patyčių prevencinės programos standarto ir jos kokybės užtikrinimo sistemos reikalavimus. **Mokinių taryba** įsiklausė į mokinių poreikius bei pageidavimus, tarpininkavo spendžiant mokinių ugdymosi, užimtumo, elgesio problemas, vykdė OLWEUS prevencinę patyčių programą, organizavo renginius, dalyvavo pilietinėse akcijose, teikė Klaipėdos r. savivaldybės jaunimo reikalų tarybai paraišką dalyvauti jaunimo veiklos projektų konkurse „Laisvalaikis mokyklos erdvėse“ ir laimėjo 250 eurų projektui įgyvendinti. Organizavo įvairias veiklas, įsigijo ilgalaikių priemonių, kurios puošia mokyklos kiemelį, pradėjo tvarkyti cokolinį mokyklos aukštą laisvalaikiui. **VGK** ir visi mokiniui pagalbos specialistai padėjo mokiniams geriau integruotis į ugdymo procesą, saugiau jaustis mokykloje, gauti kompleksinė kvalifikuotą pagalbą. Visa mokyklos bendruomenė šiandien yra atvira, pasiruošusi pokyčiams, tolerantiška visų mokinių poreikiams ir gebėjimams ugdyti. Psichologė ir sveikatos priežiūros specialistė penkerius metus vykdė VEIK (vaiko emocijų išraiškos kontrolės) ugdymo programą. Specialioji pedagogė parengė programą ir vedė seminarus Klaipėdos r. pedagogams „Specialiųjų poreikių turinčių mokinių integracija ir mokytojo padėjėjo pagalba“, konsultavo mokyklos ir l/d. „Kregždutė“ pedagoges įvairiais klausimais dirbant su specialiųjų poreikių turinčiais mokiniais. Sveikatos priežiūros specialistė organizavo konkursą 1-8 klasių mokiniams „Sveikuolių sveikuoliai“, sistemingai vykdo lytiškumo, rengimo šeimai, organizavo „Košės dieną“, Subūrė jaunųjų ambasadorių komandą, kuri skatino visus mokyklos mokinius mankštintis prieš pamokas, rengė pranešimus pradinių klasių mokiniams sveikos mitybos ir gyvensenos temomis, iškovojo „Judriausios“ mokyklos vardą 2019.

Socialinė pedagogė rūpinasi mokinių saugumu, sprendžia tarpusavio santykių problemas, aiškinasi priežastis kodėl mokiniai praleidžia pamokas be priežasties, nuolat bendrauja su mokinių tėvais, klasių vadovais, mokytojais, Dovilų seniūnijos atstovais, VTAT, individualiai dirba su mokiniais stokojančiais socialinių įgūdžių, užtikrina socialinių paslaugų gavimą. Šiais mokslo metais socialinė pedagogė parengė ir skaitė pranešimus alkoholio ir narkotinių medžiagų vartojimo prevencijos tematika 5-10 klasių mokyklos mokiniams. Renka duomenis ir parengia mokyklos mokinių socialinį pasą.

Mokyklos (**VKĮ**) grupė atlikdama mokyklos kokybės įsivertinimą vadovavosi IQES online Lietuva parengtais klausimynais ir rekomendacijomis. 2018 m. pavasarį, atlikę visuminį mokyklos įsivertinimą, padėjo nustatyti didžiausius privalumus (1.1.1.; 2.1.2.; 2.1.3.; 3.1.2.), didžiausius trūkumus (4.1.3.; 2.4.1.; 2.2.2.), pasirinktas tobulinti veiklos rodiklis 2018-2019 m. m. I pusmetį ( 2.2.- 2.2.2.), II pusmetį (2.4– 2.4.1.; 2.4.2.). Atliko sričių tyrimus ir pateikė rekomendacijos 2019–2020 m. m. Mokyklos veiklos kokybei tobulinti **5 aukščiausios vertės** (estetiškumas-3,8; mokyklos teritorijos naudojimas ugdymui- 3,7; vertinimo kriterijų aiškumas-3.7; santykiai ir mokinių savijauta-3.7; orientavimasis į mokinių poreikius- 3.7), **5 žemiausios** sričių vertės nuo ( mokymasis virtualioje aplinkoje- 2.9; veikimas kartu- 3.0; mokyklos savivalda- 3.1; rezultatyvumas- 3.1; bendradarbiavimas su tėvais- 3.2). **Mokinių apklausa NMVA 2018** klausimynų su atsakymų skale rezultatai: **5 aukščiausios vertės** (mokykloje esame skatinami bendradarbiauti, padėti vieni kitiems- 3.6; man yra svarbu mokytis -3.6; per paskutinius 2 mėnesius aš iš kitų mokinių nesijuokiau, nesišaipiau- 3.4; mokytojai man padeda pažinti mano gabumus ir polinkius- 3.4; mano mokykloje atsižvelgiama į kiekvieno mokinio nuomonę, apsvarstomi teikiami pasiūlymai- 3.3), **5 žemiausios vertės** (jei kai kurių dalykų(muzikos, istorijos, biologijos, ir pan.)pamokose būtų mokoma užsienio kalba, noriai eičiau į tokias pamokas -2.6; per pamokas aš turiu galimybę pasirinkti įvairaus sunkumo užduotis- 2.9; dalykų mokymas anglų, vokiečių, prancūzų kalba būtų naudingas tik popamokinėje veikloje, projektinėje, būreliuose, bet ne pamokose -2.9; į mokyklą einu su džiaugsmu- 2.9; įvairių dalykų mokymasis užsienio kalba praturtintų gimtąją kalbą- 2.9**. Tėvų, globėjų apklausa NMVA 2018** klausimynų su skale rezultatai **5 aukščiausios** **vertė**s (aš esu įtraukiamas į mokyklos sėkmių aptarimus -3.6; į mano vaiko klaidas yra žiūrima, kaip į mokymosi galimybę -3.6; mokytojai padeda mokiniams suprasti mokymosi svarbą gyvenime- 3.6; per paskutinius du mėnesius mano vaikas iš kitų mokinių nesijuokė ir nesišaipė- 3.6; mokykloje mokytojai mokinius moko bendradarbiauti, padėti vieni kitiems- 3.6). **5 žemiausios vertės** (įvairų dalykų mokymasis užsienio kalba praturtintų gimtąją kalbą- 2.4; jei kai kurių dalykų (muzikos, istorijos, biologijos ir pan) pamokas būtų mokoma užsienio kalba, noriai leisčiau savo vaiką į tokias pamokas -2.6; mano manymu yra labai gerai, kai vienoje pamokoje mokoma kelių dalykų (pavyzdžiui, užsienio kalbos ir geografijos, istorijos ir lietuvių kalbos, dailės ir muzikos, ir pan.)-2.8; dalykų mokymas anglų, vokiečių, prancūzų kalba naudingas tik popamokinėje veikloje, projektuose, būreliuose, bet ne pamokose -3.0; visų dalykų mokymasis tik gimtąją kalba sustiprintų ir praturtintų gimtosios kalbos mokėjimą -3.1).

Šiais mokslo metais pagrindinį dėmesį skirsime pedagoginių ir metodinių naujovių sklaidai, dalijimuisi gerąja patirtimi, pamokos vadybai gerinti atsižvelgiant į kiekvieną besimokantį mokinį, jo daromą individualią pažangą ir pokytį, darbo su tėvais (globėjais, rūpintojais) formų įvairinimui, jų švietimui ir pagalbai mokantis, ugdymo proceso jungtims tarp programų, vertinimo integravimui, IKT taikymui pamokose, pamokų organizavimui kitose erdvėse, gabių mokinių ugdymo galimybėms mokykloje, mokytojų, tėvų, klasių vadovų, pagalbos mokiniui specialistų bendradarbiavimui, darbo tvarkos ir taisyklių tobulinimui bei koregavimui, mokinių užimtumui, lankomumui, mokyklos tradicijų puoselėjimui, patyčių prevencijai, bendradarbiavimui su šalies ir užsienio ugdymo institucijomis, socialiniam– pilietiniam sąmoningumui, atsakomybei ir tolerancijos ugdymui, visa bendruomenė ir toliau vykdys sveikatą stiprinančių mokyklų programą „Aš noriu, galiu ir turiu būti sveikas“, dalyvaujame projekte „Sveikos gyvensenos skatinimas Klaipėdos rajone“ fizinio aktyvumo programoje „Aktyvus gyvenimui- AG“(pirmosios pagalbos mokymai, judumo savaitės ir kt.), laikysimės standarto reikalavimų ir vykdysime OLWEUS patyčių prevencijos programą ir 2020 m., po išorės audito vertinimo, sieksime išsaugoti

„ OLVEUS mokyklos“ vardą.

**II. UŽDAVINIŲ ĮGYVENDINIMO PRIEMONĖS**

|  |  |  |  |  |  |
| --- | --- | --- | --- | --- | --- |
| Priemonė | Pasiekimo indikatorius (sėkmės kriterijus) | Planuojamas pasiekimo laikas | Atsakingas asmuo | Planuo-jamas lėšų poreikisEUR | Finansavimo šaltiniai |
| Savival-dybės lėšos | Kitos |
| 1. Tikslas. Mokyklos kultūros formavimas |
| 1.1. Uždavinys. Mokyklos tradicijų puoselėjimas. |
| 1.1.1. Mokslo metų pabaigoje išleisti leidinį (pasirinkta forma), kuriame atsispindėtų visi kultūriniai renginiai, vykę mokykloje | Išleisti leidiniai | Kasmet  | Direktoriaus pavaduotojas ugdymui | 300 |  | 300 |
| 1.1.2. Tradicinių mokyklos renginių organizavimas (Mokyklos gimtadienis, Šeimos šventė, Sporto šventė, Mokslo ir žinių diena, Paskutinio skambučio šventė, Sveikuolių sveikuoliai) | Suorganizuoti renginiai | Kasmet  | Direktoriaus pavaduotojas ugdymui | 300 |  | 300 |
| 1.1.3. Kalendorinių švenčių organizavimas (kartu su Etninės kultūros centru, bendruomene) | Suorganizuoti renginiai | Kasmet  | Direktoriaus pavaduotojas ugdymui | 500 |  | 500 |
| 1.1.4. Sukurti Mokyklos vėliavą | Sukurta vėliava | 2019 m. | Technologijų mokytojas | 300 |  | 300 |
| 1.1.5. Organizuoti kultūros savaites | Suorganizuotos savaitės | Kartą metuose | Direktoriaus pavaduotojas ugdymui |  |  |  |
| 1.2. Uždavinys. Pilietinio sąmoningumo, atsakomybės ir tolerancijos ugdymas. |
| 1.2.1. Organizuoti valstybinių švenčių minėjimus | Suorganizuoti renginiai | Kasmet  | Direktorius  |  |  |  |
| 1.2.2. Dalyvauti ir organizuoti pilietinio sąmoningumo akcijas | Suorganizuotos akcijos | Kartą metuose | Direktoriaus pavaduotojas ugdymui |  |  |  |
| 1.2.3. Koreguoti mokinių skatinimo ir nuobaudų skyrimo tvarką | Pakoreguota tvarka | 2019 m. | VGK |  |  |  |
| 1.2.4. Organizuoti temines kultūrines edukacines išvykas | Suorganizuotos išvykos | Nuolat  | Direktoriaus pavaduotojas ugdymui | 2000 |  | 2000 |
| 1.2.5. Aktyvinti Mokyklos tarybos, mokinių savivaldos veiklą | Aktyvi Mokyklos tarybos, mokinių savivaldos veikla  | Nuolat  | Direktorius,Direktoriaus pavaduotojas ugdymui |  |  |  |
| 1.3. Uždavinys. Bendradarbiavimas su šalies ir užsienio ugdymo institucijomis. |
| 1.3.1. Bendradarbiauti, rengti bendrus projektus su Dovilų seniūnijos pagrindinėmis mokyklomis  | Parengti ir įgyvendinti projektai | 2019 m. | Direktoriaus pavaduotojas ugdymui | 300 |  | 300 |
| 1.3.2. Bendradarbiauti, parengti ilgalaikius bendrus projektus su respublikos pagrindinėmis mokyklomis | Parengti ir įgyvendinti projektai | 2019, 2020 m. | Direktorius  | 1000 |  | 1000 |
| 1.3.3. Kelti mokyklos prestižą informacijos priemonių pagalba | Išleisti leidiniai, lankstinukai, straipsniai spaudoje | Nuolat  | Bibliotekininkas  | 100 |  | 100 |
| 1.3.4. Propaguoti mokyklą bei jos teikiamas paslaugas | Efektyviai veikiantis mokyklos internetinis puslapis | Nuolat  | IT mokytojas | 300 |  | 300 |
| 2. Tikslas. **Nuoseklus, efektyvus ugdymo tobulinimas.** |
| 2.1. Uždavinys. Pamokos vadybos tobulinimas. |
| 2.1.1. Tirti ir analizuoti mokinių mokymosi poreikius, stilius. | Ištirti ir išanalizuoti mokinių mokymosi poreikiai, mokymosi stiliai. | Kasmet  | Psichologas, klasių vadovai | 100 |  | 100 |
| 2.1.2. Pamokose diferencijuoti mokymosi veiklas pagal mokinių gebėjimus, mokymosi pasiekimus, vyraujantį mokymosi stilių. | Numatytos skirtingos užduotys ir veiklos skirtingų gebėjimų ir poreikių mokiniams ar jų grupėms.  | Nuolat  | Mokytojai  |  |  |  |
| 2.1.3. Planuoti ir vesti integruotas pamokas. | Kartą per 3 mėnesius vedamos integruotos pamokos. | Kasmet  | Mokytojai  |  |  |  |
| 2.1.4. Vykdyti mokinių pasiekimų stebėseną. | Sukurta mokinių mokymosi pažangos stebėsenos sistema. Sukurta individualios mokinių pažangos stebėjimo ir fiksavimo sistema. | Nuolat  | Metodinė taryba |  |  |  |
| 2.2. Uždavinys. Mokinių pasiekimų ir pažangos vertinimo ir įsivertinimo tobulinimas. |
| 2.2.1. Pamokose taikyti įvairesnius išmokimo stebėjimo būdus, vertinimą, pagrįstą konkrečiais vertinimo kriterijais. | Taikomi veiksmingi, informacijos mokytojui teikiantys išmokimo stebėjimo, patikrinimo būdai. | Nuolat  | Direktoriaus pavaduotojas ugdymui |  |  |  |
| 2.2.2. Tobulinti mokomųjų dalykų vertinimą. | Parengtos naujos ir kas 2 metai koreguojamos dalykų vertinimo tvarkos. | 2019 m. | Direktorius  |  |  |  |
| 2.2.3. Atnaujinti mokinių pasiekimų ir pažangos vertinimo tvarkos aprašą.  | Parengtas naujas mokinių pasiekimų ir pažangos vertinimo tvarkos aprašas. | 2019 m. | Direktorius  |  |  |  |
| 2.3. Uždavinys. Kompetencijoms formuotis palankios mokymosi aplinkos kūrimas. |
| 2.3.1. Taikyti inovatyvius mokymosi metodus, paremtus aktyviu mokinių mokymusi. | Taikomi mokymąsi skatinantys mokymosi metodai, informacinės komunikacinės technologijos.  | Nuolat  | Mokytojai  |  |  |  |
| 2.3.2. Organizuoti ugdomąją veiklą kitose edukacinėse aplinkose. | Vykdoma ugdomoji veikla kitose edukacinėse aplinkose: bibliotekoje, skaitykloje, gamtoje, muziejuose, bankuose, edukacinėse išvykose, kt.  | Nuolat  | Mokytojai  | 300 |  | 300 |
| 2.3.3. Tikslingai taikyti informacines technologijas pamokoje. | Užtikrintas naujausių informacijos technologijų taikymas ugdymo procese, turimų IKT priemonių tikslingas panaudojimas | Nuolat  | Mokytojai  |  |  |  |
| 2.3.4. Ugdyti mokinių mokėjimo mokytis kompetenciją. | Patobulinta mokytojų mokėjimo mokytis ugdymo kompetencija. | Nuolat  | Direktoriaus pavaduotojas ugdymui |  |  |  |
| 2.4. Uždavinys. Mokytojų, tėvų, klasių vadovų, pagalbos mokiniui specialistų bendradarbiavimo teikiant pagalbą mokiniams stiprinimas. |
| 2.4.1. Panaudoti ugdymo plano galimybes skirtingų poreikių ir gebėjimų mokinių ugdymui. | Atlikti tyrimai ir mokinių poreikių tenkinimo analizė | Kasmet  | Direktoriaus pavaduotojas ugdymui |  |  |  |
| 2.4.2. Tobulinti klasės vadovo veiklos planavimą ir organizavimą. | Parengta nauja klasės vadovo veiklos planavimo forma. Kryptingai vykdoma klasės vadovo veiklos stebėsena ir vertinimas. | 2020m. | Direktoriaus pavaduotojas ugdymui |  |  |  |
| 2.4.3. Organizuoti pedagoginės, spec. pedagoginės, psichologinės, socialinės pagalbos teikimo mokiniui efektyvumo tyrimus. | Kryptingai vykdomas taikomų prevencinių priemonių veiksmingumo vertinimas. | Kasmet  | VGK | 100 |  | 100 |
| 2.4.4. Kurti pagalbos mokiniui konsultavimo sistemą. | Sukurta pagalbos mokiniui konsultavimo sistema. | 2020 m. | VGK |  |  |  |
| 2.4.5. Taikyti įvairesnes bendravimo ir bendradarbiavimo su tėvais formas. | Mokykloje taikomos įvairesnės bendravimo ir bendradarbiavimo formos su tėvais. | Nuolat  | Direktorius  | 200 |  | 200 |
| 2.5. Uždavinys. Mokytojų, pagalbos mokiniui specialistų kryptingo kompetencijų tobulinimo, bendradarbiavimo ir gerosios patirties sklaidos skatinimas. |
| 2.5.1. Parengti mokytojų, pagalbos mokiniui specialistų, vadovų, kvalifikacijos tobulinimo ir atsiskaitymo tvarką. | Parengta ir vykdoma „Mokytojų, pagalbos mokiniui specialistų ir vadovų kvalifikacijos tobulinimo tvarka“ | 2020 m. | Direktorius  |  |  |  |
| 2.5.2. Įdiegti kompiuterizuotą darbuotojų kvalifikacijos tobulinimo apskaitos sistemą. | Veikia kompiuterizuota darbuotojų kvalifikacijos tobulinimą fiksuojanti sistema, pagrįsta finansiniais ištekliais. | 2019 m. | Direktoriaus pavaduotojas ugdymui, IT mokytojas | 100 |  | 100 |
| 2.5.3. Organizuoti mokymąsi bendruomenėje, skatinant lyderystę. | Mokykloje kasmet organizuojami 2–3 seminarai, atsižvelgiant į siūlymus, klasės krepšelio lėšas, skirtas kvalifikacijai tobulinti. | Kasmet  | Direktoriaus pavaduotojas ugdymui | 300 |  | 300 |
| 2.5.4. Sukurti mokytojų skatinimo sistemą. | Parengta ir efektyviai taikoma mokytojų skatinimo tvarka | 2019 m. | Direktorius  |  |  |  |
| 3. Tikslas. **Modernios, mokymąsi skatinančios aplinkos kūrimas.** |
| 3.1. Uždavinys. Neformaliojo vaikų švietimo veiklos, orientuotos į mokinių kompetencijų ugdymą, plėtojimas. |
| 3.1.1. Tirti ir analizuoti vaikų neformaliojo švietimo poreikius. | Kasmet tiriamas ir analizuojamas neformaliojo švietimo poreikis. | Kasmet  | Direktoriaus pavaduotojas ugdymui |  |  |  |
| 3.1.2. Įvairinti neformaliojo švietimo būrelių veiklos pristatymą mokyklos bendruomenei. | Mokykloje rengiama atvirų durų savaitė neformaliojo švietimo būreliuose | Kartą metuose | Direktoriaus pavaduotojas ugdymui | 200 |  | 200 |
| 3.1.3. Organizuoti neformaliojo švietimo būrelių veiklas kitose edukacinėse aplinkose. | Neformaliojo švietimo būrelių užsiėmimai organizuojami bibliotekoje, muziejuje, meno mokykloje ir kitose edukacinėse aplinkose | Kasmet  | Neformaliojo švietimo būrelių vadovai | 200 |  | 200 |
| 3.2. Uždavinys. Projektinės veiklos plėtojimas. |
| 3.2.1. Teikti paraiškas ir dalyvauti tarptautiniuose projektuose. | Teiktos paraiškos, dalyvauta projektuose | 2019, 2020 m. | Direktorius  | 400 |  | 400 |
| 3.2.2. Dalyvauti OLWEUS patyčių prevencijos programos įgyvendinime, vykdyti OPKUS programą | Įgyvendinama programa, sertifikuota programa | Nuolat  | Direktoriaus pavaduotojas ugdymui | 300 |  | 300 |
| 3.2.3. Dalyvauti respublikiniuose projektuose. | Dalyvauta respublikiniuose projektuose | Kasmet  | Direktorius  | 200 |  | 200 |
| 3.2.4. Tęsti ir plėtoti prevencijos, socializacijos, sveikatos stiprinimo programas, vykdyti sveikatą stiprinančių mokyklų, aktyvių mokyklų veiklą. Programą „Aš noriu, galiu ir turiu būti sveikas“ | Tęsiamos mokykloje vykdomos socializacijos, prevencijos, sveikatos stiprinimo programos. | Nuolat, 2019 m.  | VGK, direktoriaus pavaduotojas ugdymui |  |  |  |
| 3.3. Uždavinys. Ugdymo(si) sąlygų modernizavimas ir gerinimas. |
| 3.3.1. Tobulinti aprūpinimo mokymosi priemonėmis organizavimą. | Sukurta mokomųjų kabinetų aprūpinimo priemonėmis duomenų bazė. | 2019 m. | Direktorius, darbo grupė |  |  |  |
| 3.3.2. Kryptingai aprūpinti dalykų kabinetus moderniomis mokymosi priemonėmis. | Aprūpinti kabinetai, atnaujinti kompiuteriai. | Kasmet  | Direktorius  | 2000 |  | 2000 |
| 3.3.3. Sukurti mokinių laisvalaikio erdves. | Sukurtos erdvės. | 2020 m. | Direktorius  | 3000 |  | 3000 |
| 3.3.4. Renovuoti mokyklos patalpas (koridorius prie sporto salės; rūsys). | Renovuotos mokyklos patalpos | 2020 m. | Direktorius  | 3000 |  | 3000 |
| 3.3.4. Aprūpinti kabinetus mokykliniais baldais (spintos mokymo priemonėms, muzikos kabinetas). | Kabinetai aprūpinti mokykliniais baldais. | 2020 m. | Direktorius  | 6000 |  | 6000 |
| 3.3.5. Atlikti stadiono renovaciją (bėgimo takų atnaujinimas). | Atlikta stadiono renovacija | 2020 m. | Direktorius | 50000 |  | 50000 |
| 3.4. Uždavinys. Mokyklos edukacinių aplinkų kūrimas ir plėtojimas. |
| 3.4.1. Įrengti naujas erdves mokiniams. | Mokykloje sukurtos naujos irpritaikytos jau egzistuojančios ugdymosi aplinkos. | 2020 m. | Direktorius  | 2000 |  | 2000 |
| 3.4.2. Sukurti mokinių kūrybinių darbų eksponavimo erdves. | Įrengtos erdvės kūrybinių darbų eksponavimui | 2019 m. | Direktorius  | 500 |  | 500 |
| 3.4.3. Rekonstruoti mokyklos vidinį kiemelį, įrengti suoliukus mokyklos teritorijoje. | Rekonstruotas mokyklos vidinis kiemelis ir įrengti suoliukai | 2020 m. | Direktorius | 2000 |  | 2000 |

**III. MOKYKLOS TARYBOS POSĖDŽIAI 2019–2020 M. M.**

|  |  |  |  |
| --- | --- | --- | --- |
| **Eil. Nr.** | **Posėdžio pavadinimas** | **Data** | **Atsakingas asmuo** |
|  | Mokyklos tarybos veiklą reglamentuojančių dokumentų analizė ir aprobavimas. Darbo plano aptarimas. Mokyklos veiklos kokybės įsivertinimo ataskaita. | 2019 m. rugsėjis | Mokyklos tarybos pirmininkas,mokyklos direktorius |
|  | 2019 metų mokyklos biudžeto įvykdymo rezultatai, 2020 metų biudžeto projekto pristatymas. Mokyklos strateginio plano 2020-2024 m. svarstymas ir derinimas. | 2020 m. sausis | Mokyklos tarybos pirmininkas, mokyklos vyr. buhalterė |
|  | OPKUS prevencinės patyčių programos tyrimo ataskaita. Tolesnės veiklos gairės.  | 2020 m. vasaris | Programos inspektorė, koordinatorė |
|  | Projekto ,,Mokykla–šeima–bendruomenė“ vykdymas: 1) anketos tėvams (apie pageidaujamas paskaitų tėveliams temas) aptarimas; 2) anketos tėvams rezultatų aptarimas; lektorių paieška; 3) paskaitos tėvams; 4) šeimos šventė; 5) bendruomenės šventė – protų kovos ir kiti renginiai, skirti Lietuvos nepriklausomybės atkūrimo 102 m. paminėti;  6) mano profesija. | 2019 m. lapkritis–2020 m. gegužė | Mokyklos tarybos pirmininkas |
|  | Mokykloje atlikto veiklos kokybės įsivertinimo pristatymas. Mokyklos veiklą reglamentuojančių dokumentų analizė. | 2020 m. birželis | Mokyklos tarybos pirmininkas |

 **IV. MOKYTOJŲ TARYBOS POSĖDŽIAI**

**2019–2020 M. M.**

|  |  |  |  |  |
| --- | --- | --- | --- | --- |
| **Eil.****Nr.** | **Posėdžio pavadinimas** | **Tikslai** | **Data** | **Atsakingas** |
| 1. | Mokyklos veiklos 2018–2019 m. m. analizė, mokyklos veiklos tobulinimo veiksmų plano įgyvendinimas.Mokyklos veiklos programos 2019–2020 m. m. svarstymas ir tvirtinimas. Mokyklos strateginio plano 2015–2019 m. tikslų pasiekimo kontrolė.  | 1. Atlikta veiklos programos ir veiklos tobulinimo veiksmų plano analizė.2. Patvirtinti mokyklos veiklos programą 2019—2020 m. m.3. Strateginio plano tikslų pasiekimo kontrolės analizė.4. Strateginio plano 2020-2024 m. rengimas. | 2019-08-30 | A. Grimalis,V. Jurgulienė |
| 2. | Mokyklos strateginio plano 2020- 2024 m. pristatymasVIP naudojant NMPP 2019 m. vertinimo ir įsivertinimo rezultatus. Neformaliojo švietimo galimybės mokinių saviraiškai ir kūrybiškumai.I trimestro ugdymo rezultatai, analizė 5–10 klasėse.Penktokų, pirmokų ir naujai atvykusių mokinių psichologinė adaptacija mokykloje.I pusmečio ugdymo rezultatai, analizė 1–4 klasėse. | 1. Parengti strateginį planą2. Išanalizuotų rezultatų panaudojimas.3. VIP stebėjimas, fiksavimas ir pagalba.4. Mokinių adaptacija (1 ir 5 klasėse).5. Neformaliojo švietimo būrelių veikla5. Išanalizuoti I trimestro rezultatus.6. Išanalizuoti I pusmečio rezultatus. | 2019-12-062020-01-28 | A. Grimalis,V. Jurgulienė,Strateginio plano rengimo grupėV. Varnelytė, VGKBūrelių vadovai |
| 3. | Mokinio pasiekimai ir pažanga. Mokyklos įtaka mokinių mokymosi rezultatams; mokymo mokytis ir socialinių gebėjimų ugdymas.II trimestro rezultatai, analizė 5–10 klasėse. | 1. Mokymo mokytis ir socialinių gebėjimų įgūdžiai, pagalbos teikimas.2. Mokinių pasiekimų ir pažangos vertinimas.3. Namų darbų diferencijavimas ir individualizavimas4.Gebėjimas vertinti ir įsivertinti savo veiklą5. Išanalizuoti II trimestro rezultatus. | 2020-03-24 | A. Grimalis,V. Jurgulienė,VKĮ grupė |
| 4. | Mokinio pasiekimai ir pažanga. Iniciatyvumo; kūrybiškumo ir verslumo ugdymas.II pusmečio 1–4 klasių ugdymo rezultatai, analizė.NMPP analizė.5-10 klasių mokinių III trimestro ir metinių ugdymo rezultatų analizė.  | 1.Stebėtų pamokų, užsiėmimų analizė- mokinių kūrybiškumo ir verslumo ugdymas.2. Gebėjimas vertinti savo mokymąsi.3. Išanalizuoti II pusmečio rezultatus.4. Išanalizuoti III trimestro ir metinius ugdymo rezultatus. | 2020-06-082020- 06-22 | A. Grimalis,V. Jurgulienė,VKĮ grupė |
| 5. | Mokyklos veiklos programa (projektas) 2020–2021 m. m.Mokyklos veiklos 2019–2020 m. m. analizė.Mokinių rezultatų analizė po papildomojo darbo | 1. Atlikti mokyklos situacijos analizę.2. Numatyti mokyklos kryptis 2020–2021 m. m.3. Išanalizuoti III trimestro ir metinius 2019-2020 m. m. pasiekimų ir pažangos rezultatus. | 2020-06-25 | A. Grimalis,V. Jurgulienė |
| 6. | Mokyklos 2019–2020 m. m. ugdymo plano ir veiklos statistinių duomenų ataskaita.Mokyklos ugdymo plano ir veiklos programos 2021–2021 m. m. svarstymas ir tvirtinimas. Mokyklos strateginio plano 2020–2024 m. tikslų pasiekimo kontrolė. | 1. Patvirtinti mokyklos veiklos programą 2020–2021 m. m.2. Atlikti strateginio plano tikslų pasiekimo kontrolę. | 2020-08-28 | A. Grimalis,V. Jurgulienė |

 **V. MOKYKLOS VEIKLOS KOKYBĖS ĮSIVERTINIMO DARBO PLANAS**

**2019–2020 m. m.**

|  |  |  |
| --- | --- | --- |
| **Veikla** | **Data, trukmė** | **Pastabos** |
| **1. Mokyklos veiklos kokybės įsivertinimas.** Darbo grupės sudarymas. Veiksmų plano parengimas. | Spalis | Darbo grupės sudarymas. Pasirinktų sričių giluminis tyrimas.  |
| **2. Pasirinktų sričių tyrimas.****1 sritis „Rezultatai“** 1.2**. Pasiekimai ir pažanga** (1.2.1.Mokyklos įtaka mokinių mokymosi rezultatams; mokymas mokytis ir socialinių gebėjimų ugdymas). **2. 1.2. Pasiekimai ir pažanga (**1.2.1**.** Iniciatyvumo; kūrybiškumo ir verslumo ugdymas)**3**. Lietuvos pažangos strategijos „Lietuva 2030“ ir Valstybinės švietimo 2013–2022 metų strategijos vykdymas. **Įsivertinimo ir pažangos anketa**  NMVA 2019 m. | 1 trimestras 2 trimestrasGruodis   | Duomenų rinkimų apimtis (mokiniai, tėvai, mokytojai, metodai, būdai ir kt.)5-10 klasių mokinių, 1-10 klasių tėvų, (globėjų, rūpintojų) apklausa IQES online sistemoje. |
| 3. **Darbo metodų pasirinkimas**. Klausimynų sudarymas, naudojant IQES online programą. Mokinių, mokinių tėvų (globėjų) įtraukimas į mokyklos veiklos kokybės vertinimą. Rekomendacijos ir priemonės, strateginio plano ir metinės veiklos programos įgyvendinimui, metodinių grupių veiklos gerinimui, vidaus ir išorės audito dermei. | Gruodis - birželis | V. JurgulienėVKĮ darbo grupė.Darbo grupė parengia darbo planą, numato datas, veiksmų planui atlikti. Kuria iliustracijas, analizes pristato ir rekomendacijas veiklos planui tobulinti siūlo Mokytojų tarybos posėdžiuose. |
| **4. Duomenų įvertinimo, sėkmės kriterijų išskyrimas.**Sėkmės kriterijų kontekstualumas, informatyvumas, darantys įtaką veikėjų elgesiui. | Gruodis, kovas, birželis | VKĮ darbo grupė. |
| **5. Pasirinktų sėkmės kriterijų išbandymas ir sprendimo priėmimas dėl jų.** Ar tinkamai pasirinktas kriterijus, ar suteikia svarbios informacijos apie tobulintinos veiklos pokytį, ar leidžia daryti poveikį lemiančius sprendimus? | I–III trimestraiBirželis | V. JurgulienėVKĮ darbo grupė |
| **6. Mokyklos veiklos kokybės įsivertinimas. Pasirinktos sritys** giluminiams tyrimui 2020-2021 m .m. | Birželis | VKĮ darbo grupė |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Mokyklos tarybos

2019 m. rugpjūčio 30 d. posėdžio

protokoliniu nutarimas

(protokolas Nr. V15–3)